CELEX: 32016D1916
Language: fi
Date: 2016-10-27 00:00:00
Title: Komission täytäntöönpanopäätös (EU) 2016/1916, annettu 27 päivänä lokakuuta 2016, Euroopan aluekehitysrahaston ja Euroopan sosiaalirahaston rahoitukseen oikeutettujen alueiden luettelon laatimisesta sekä koheesiorahaston rahoitukseen oikeutettujen jäsenvaltioiden luettelon laatimisesta kaudelle 2014–2020 annetun täytäntöönpanopäätöksen 2014/99/EU muuttamisesta (tiedoksiannettu numerolla C(2016) 6820)

1.11.2016   
            
            
               FI
            
            
               Euroopan unionin virallinen lehti
            
            
               L 296/15
            
         KOMISSION TÄYTÄNTÖÖNPANOPÄÄTÖS (EU) 2016/1916,
   annettu 27 päivänä lokakuuta 2016,
   Euroopan aluekehitysrahaston ja Euroopan sosiaalirahaston rahoitukseen oikeutettujen alueiden luettelon laatimisesta sekä koheesiorahaston rahoitukseen oikeutettujen jäsenvaltioiden luettelon laatimisesta kaudelle 2014–2020 annetun täytäntöönpanopäätöksen 2014/99/EU muuttamisesta
   
      
         (tiedoksiannettu numerolla C(2016) 6820)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 90 artiklan 5 kohdan,
   sekä katsoo seuraavaa:
   
               (1)
            
            
               Komissio tarkistaa vuonna 2016 asetuksen (EU) N:o 1303/2013 90 artiklan 5 kohdan nojalla jäsenvaltioiden oikeuden saada tukea koheesiorahastosta käyttämällä perusteena 27 jäsenvaltion EU:n bruttokansantuloa, jäljempänä ’BKTL’, koskevia lukuja vuosilta 2012–2014.
            
         
               (2)
            
            
               Vuosia 2012–2014 koskevien asukaskohtaisten BKTL-lukujen mukaan Kyproksen BKTL asukasta kohden jää alle 90 prosentin 27 jäsenvaltion EU:n asukaskohtaisen BKTL:n keskiarvosta. Näin ollen Kyproksen olisi saatava 1 päivästä tammikuuta 2017 oikeus koheesiorahastosta suoritettavaan tukeen eikä sen pitäisi enää saada koheesiorahastosta erityistä siirtymäkauden tukea.
            
         
               (3)
            
            
               Luetteloa koheesiorahaston rahoitukseen oikeutetuista jäsenvaltioista ja niistä jäsenvaltioista, joilla on oikeus koheesiorahastosta suoritettavaan erityiseen siirtymäkauden tukeen, olisi sen vuoksi mukautettava.
            
         
               (4)
            
            
               Sen vuoksi komission täytäntöönpanopäätöstä 2014/99/EU (2) olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2014/99/EU seuraavasti:
   
               1)
            
            
               Korvataan liite IV tämän päätöksen liitteellä.
            
         
               2)
            
            
               Poistetaan 5 artikla ja liite V.
            
         2 artikla
   Tätä päätöstä sovelletaan 1 päivästä tammikuuta 2017.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä lokakuuta 2016.
      
         
            Komission puolesta
         
         Corina CREȚU
         
            Komission jäsen
         
      
   
   
      (1)  EUVL L 347, 20.12.2013, s. 320.
   
      (2)  Komission täytäntöönpanopäätös 2014/99/EU, annettu 18 päivänä helmikuuta 2014, Euroopan aluekehitysrahaston ja Euroopan sosiaalirahaston rahoitukseen oikeutettujen alueiden luettelon laatimisesta sekä koheesiorahaston rahoitukseen oikeutettujen jäsenvaltioiden luettelon laatimisesta kaudelle 2014–2020 (EUVL L 50, 20.2.2014, s. 22).
   
      LIITE
      
         
            ”LIITE IV
            Luettelo 4 artiklassa tarkoitetuista koheesiorahaston rahoitukseen 1 päivästä tammikuuta 2017 oikeutetuista jäsenvaltioista:
            
                         
                     
                     
                        Bulgaria
                     
                  
                         
                     
                     
                        Tšekki
                     
                  
                         
                     
                     
                        Kypros
                     
                  
                         
                     
                     
                        Viro
                     
                  
                         
                     
                     
                        Kreikka
                     
                  
                         
                     
                     
                        Kroatia
                     
                  
                         
                     
                     
                        Latvia
                     
                  
                         
                     
                     
                        Liettua
                     
                  
                         
                     
                     
                        Unkari
                     
                  
                         
                     
                     
                        Malta
                     
                  
                         
                     
                     
                        Puola
                     
                  
                         
                     
                     
                        Portugali
                     
                  
                         
                     
                     
                        Romania
                     
                  
                         
                     
                     
                        Slovenia
                     
                  
                         
                     
                     
                        Slovakia”